### Resume

Ifølge [adresse] økonomiske styringsprincipper skal der udarbejdes en budgetopfølgning for 3. kvartal omfattende perioden januar-september 2022.

Kvartalsopfølgningen følger op på udviklingen i udvalgenes driftsområder vedrørende serviceudgifter, overførselsudgifter og det brugerfinansierede område. Desuden indeholder kvartalsopfølgningen en opfølgning på anlægsområdet.

Kvartalsopfølgningen for 3. kvartal 2022 har på de enkelte udvalgsområder været forelagt udvalgene ultimo oktober/primo november 2022.

### Sagsfremstilling

I nedenstående tabel 1 "Overblik drift" fremgår udvalgenes forventede regnskabstal for 2022 opdelt på serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - 3. kvartalsopfølgning 2022" og bilag 2 "Bevillingsændringer - 3. kvartalsopfølgning 2022".

Tabel 1 - Overblik drift:

![](data:image/png;base64...)

Serviceudgifter:

Det korrigerede budget for serviceudgifter udgør pr. ultimo september 5.501 mio. kr. og regnskabet for 2022 forventes at blive 5.344 mio. kr. Der forventes et samlet mindreforbrug på 157,7 mio. kr., hvoraf der forventes overført 123,9 mio. kr. til 2023, mens det resterende beløb på 33,7 mio. kr. forventes at tilgå kassen i forbindelse med regnskabsafslutning.

På Økonomiudvalgets område forventes et samlet mindreforbrug på 89,4 mio. kr., hvoraf der forventes overført 60,2 mio. kr. til 2023, og der forventes et mindreforbrug som ikke overføres på 29,1 mio. kr. Mindreforbruget der overføres til 2023 skyldes primært mindreforbrug på projektmidler, midler vedrørende monopolbrud og puljemidler vedr. Covid-19 og flygtninge fra [adresse]. Det bemærkes at puljemidler vedr. Covid-19 og flygtninge fra [adresse] forventes overført til 2023, hvor de forventes delvist udmøntet i forbindelse med opgørelse af relaterede udgifter for 2022, som endnu ikke er kompenseret. Mindreforbruget der ikke overføres skyldes primært puljemidler der endnu ikke er udmøntet eller reserveret, herunder fra den Centrale Reservepulje, barsels- og omstillingspuljer, samt 6,6 mio. kr. som hensættes vedrørende arbejdsskadeforsikring.

På Teknisk Udvalgs område forventes et samlet mindreforbrug på 6,4 mio. kr., som forventes overført til 2023. Mindreforbruget skyldes primært forskydninger i innovationsprojekter samt kollektiv trafik.

På Klima, Natur- og Miljøudvalgets område forventes et samlet mindreforbrug på 10 mio. kr., som forventes overført til 2023. Mindreforbruget skyldes primært mindreforbrug på den grønne pulje samt færre rotteanmeldelser.

På Børne- og Familieudvalgets område forventes samlet budgetoverholdelse. Bag det forventede resultat er et merforbrug på familieområdet på 19,1 mio. kr., grundet særligt store udgifter til opholdssteder og forebyggende foranstaltninger, samt refusionsomlægning, og et merforbrug på udvalgets fælles buffer på 9,7 mio. kr., grundet beslutning om at finansiere den demografisk betingede merudgift som følge af større børnetilvækst end befolkningsprognosen. Disse merforbrug modsvares af et samlet mindreforbrug på 28,8 mio. kr. på dagtilbuds- og skoleområdet.

På [adresse] område forventes et samlet mindreforbrug på 31,0 mio. kr., som forventes overført til 2023. Mindreforbruget skyldes primært mindreforbrug på elevområdet og interne og eksterne projektmidler på 32,4 mio. kr., samt mindreforbrug på myndighedsområdet og centrale konti på 12,9 mio. kr., mens seniorområdet forventer at reducere det overførte merforbrug fra 2021 fra 17,3 mio. kr. til 14,3 mio. kr.

På Sundheds- og [adresse] område forventes et samlet mindreforbrug på 5,5 mio. kr., hvoraf der forventes overført 1,15 mio. kr. til 2023, og der forventes et mindreforbrug som ikke overføres på 4,35 mio. kr. Mindreforbruget der overføres til 2023 skyldes primært uforbrugte midler på telemedicin og udviklingspuljer. Mindreforbruget der ikke overføres skyldes primært mindreforbrug på aktivitetsbestemt medfinansiering og specialiseret rehabilitering.

På [adresse] område forventes et samlet mindreforbrug på 6,1 mio. kr., som forventes overført til 2023. Mindreforbruget skyldes at der er overført 28,6 mio. kr. fra 2021, som dermed delvist anvendes til at imødegå udfordringerne med primært en stor opdrift fra børneområdet, stigning på borgere med domsanbringelse, stigning i Borgerstyret Personlig Assistance og betaling til krisecentre, samt et merforbrug på social- og psykiatriområdet.

På Arbejdsmarkedsudvalgets område forventes samlet budgetoverholdelse. Bag det forventede resultat er et mindreforbrug der primært kan henføres til Forberedende grunduddannelse på 3,1 mio. kr., og et merforbrug på Øvrige sociale formål på 3,1 mio. kr.

På Kultur- og Idrætsudvalgets område forventes et samlet mindreforbrug på 7,6 mio. kr., som forventes overført til 2023. Mindreforbruget skyldes at der er overført 16,7 mio. kr. fra 2021, som dermed delvist anvendes til større events som ikke kunne afholdes i 2021 grundet Covid-19, hvor der i 2022 har været mulighed for at afholde dem.

På Udvalget for Lokalsamfund og Nærdemokratis område forventes et samlet mindreforbrug på 1,4 mio. kr., som forventes overført til 2023. Mindreforbruget skyldes at man erfaringsmæssigt forventer, at ikke alle borgerdrevne projekter færdiggøres i disponeringsåret, hvorfor tilskud til disse først forventes udbetalt efter at 2022 er afsluttet.

På Beredskabskommissionens område forventes budgetoverholdelse. Bag det forventede resultat er et merforbrug på puljerne på 0,2 mio. kr., grundet indfrielse af leasingaftaler på driftsmateriel fra Trekant Brand, som forventes finansieret af et mindreforbrug på 0,2 mio. kr. på den operationelle drift.

Overførselsudgifter:

Det korrigerede budget for overførselsudgifter udgør pr. ultimo september 1.727 mio. kr., og regnskabet for 2022 forventes at blive 1.726 mio. kr. Der forventes dermed et samlet mindreforbrug på 1,4 mio. kr., hvoraf der forventes et mindreforbrug på 4,6 mio. kr. overført til 2023, og der forventes et merforbrug som ikke overføres på 3,2 mio. kr.

På Økonomiudvalgets område forventes budgetoverholdelse. Budgettet vedrører en andel af Den Centrale Rengøringsenhed.

På Børne- og Familieudvalgets område forventes et samlet merforbrug på 1,1 mio. kr., hvoraf der forventes overført et mindreforbrug på 4,6 mio. kr. til 2023, og der forventes et merforbrug som ikke overføres på 5,7 mio. kr. Mindreforbruget på 4,6 mio. kr. der forventes overført til 2023, vedrører Sprogcentret, og skyldes forskydninger mellem indtægter og udgifter mellem årene. Merforbruget på 5,7 mio. kr. der ikke overføres, skyldes primært de øvrige lovbundne områder, tabt arbejdsfortjeneste og merudgiftsydelser ved forsørgelse af handicappede børn.

På [adresse] område forventes et mindreforbrug på 2,0 mio. kr., som ikke overføres. Mindreforbruget vedrører mindreforbrug på servicelovens §100.

På Arbejdsmarkedsudvalgets område forventes et mindreforbrug på 0,5 mio. kr., som ikke overføres. Bag det forventede resultat er et merforbrug på forsikrede ledige på 12,1 mio. kr., som primært skyldes en efterbetaling for 2020 og 2021, samt et merforbrug på sygedagpenge på 8,0 mio. kr. som følger udviklingen på landsplan grundet den høje beskæftigelse. Til gengæld viser de øvrige områder såsom kontanthjælp, beskæftigelsesindsats og boligstøtte et samlet mindreforbrug på 20,7 mio. kr., som følge af høj beskæftigelse.

Det brugerfinansierede område

Det samlede korrigerede netto indtægtsbudget for det brugerfinansierede område er på 7,6 mio. kr., og regnskabet for 2022 forventes at blive 14,0 mio. kr. Der forventes dermed et mindreforbrug som ikke overføres på 6,4 mio. kr.

På Klima-, Natur- og Miljøudvalgets område forventes et mindreforbrug på 6,4 mio. kr., som ikke overføres. Mindreforbruget skyldes primært at flytningen til [adresse] og indvielsen af RCV først sker i 2023, samt øgede indtægter fra salg af salgsegnet affald og gebyrindtægter, f.eks. på dagrenovation.

Anlæg:

Det samlede korrigerede anlægsbudget udgør samlet set netto 944,2 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 739,2 mio. kr. i 2022. Der forventes en overførsel til 2023 på 205,0 mio. kr.

Det er især Økonomiudvalget, Teknisk Udvalg, Børne- og Familieudvalget, Kultur- og Idrætsudvalget og Beredskabskommissionen, som forventer overførsler til 2023.

På Økonomiudvalgets område forventes blandt andet overførsler vedrørende Anesminde - Færdiggørelse af monumentområdet i Jelling, Ny Niels Larsen - Broforbindelse Parkeringsplads DGI, Forbindelse Bredstenvej samt færdiggørelse af vejareal v/Posthusgrunden.

På Teknisk Udvalgs område forventes blandt andet overførsler vedrørende byggemodning, Stibro v. Grejs, kloakseparering, Projekter i [adresse] og Cykelstier.

På Børne- og Familieudvalgets område forventes blandt andet overførsler vedrørende udvidelserne i Vinding/Mølholm, [adresse]/Jerlev og [adresse], samt institutionen i [adresse].

På Kultur- og Idrætsudvalgets område forventes blandt andet overførsler vedrørende bibliotek/kulturhus, samt idrætsanlæg i Give.

På Beredskabskommissionens område forventes overførsel vedrørende indkøb af udstyr og materiel.

En række udvalg søger ved halvårsregnskabet om ændring af rådighedsbeløb inden for udvalgenes egne anlægsbudgetter, hvilke fremgår at vedlagte bilag 3 "Tillægsbevillinger til anlægsområdet - 3. kvartalsopfølgning 2022".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 3. kvartalsopfølgning 2022".

Sammenfatning:

Samlet set forventes fagudvalgene at overholde budgetterne på både drifts- og anlægsområdet.

Ud fra fagudvalgenes indmeldinger kan det samlede sigtepunkt for [adresse] samlede serviceramme for 2022 blive udfordret. Dog har indmeldingerne vedrørende forventede overførsler historisk set været konservativt sat på nuværende tidspunkt af året. Det vurderes derfor at servicerammen forventes overholdt, blandt andet som følge af at Covid-19 og [adresse] relaterede udgifter opgøres udenfor servicerammen.

Status på energiudfordringer i 2022:

[adresse] og [adresse] står i en meget alvorlig energikrise, som følge af blandt andet krigen i [adresse]. Prisen på energi, herunder blandt andet naturgas og brændsel, er steget betragteligt over det seneste år, og ligger i øjeblikket på et niveau, som er markant højere end ved indgangen til 2022.

Jim Kristoffersen på specielt naturgas er dog faldet betydeligt i den senere tid, hvilket blandt andet skyldes at naturgaslagrene i de europæiske lande er ved at være fyldt op, kombineret med forholdsvis milde temperaturer i [adresse]. Det nuværende prisniveau er dog stadig væsentlig højere end det hidtidige "normale" niveau.

Vera Karlsen - Udvikling i naturgaspriserne i 2022

![](data:image/png;base64...)

Den foreløbige udmelding fra Regeringen og KL, er at kommunerne selv skal løse udfordringerne inden for rammerne i 2022, og at man kigger på 2023 i forbindelse med midtvejsregulering og en ny økonomiaftale i foråret 2023.

De foreløbige tilkendegivelser fra forvaltningerne viser, at der er udfordringer på alle energiformer, specielt fyringsformen naturgas udviser en kraftig stigning i det forventede forbrug for 2022 i forhold til sidste års forbrug. Der er idag 41 lokationer som anvender naturgas som opvarmningsform.

Tabel 2 - Overblik over fyringsformer:

![](data:image/png;base64...)

På udvalgsniveau er fordelingen som nedenstående

Tabel 3 - Fordeling på udvalgsniveau:

![](data:image/png;base64...)

I tillæg til ovenstående oversigt, er der for så vidt angår den kollektive trafik (Sydtrafik) også udfordringer på grund af de stigende brændstofpriser. Det er på nuværende tidspunkt forventningen, at brændstofudfordringen vil blive på ca. 5,3 mio. kr. i 2022.

Der er endvidere kommet henvendelser fra enkelte selvejende haller i Vejle Kommune, som er meget udfordret af de stigende energipriser. Brunmosehallen og [adresse] er begge udfordrede på driften, som følge af blandt andet de stigende naturgaspriser.

Kristina Bach har derfor anmodet om et ekstraordinært tilskud på 300.000 kr. til at sikre driften det kommende halve år, samt en dialog om en længerevarende plan i forhold til det stigende udgiftsniveau på energi, der ikke kan afholdes inden for det aktuelle budget.

I [adresse] vil en genåbning af svømmehallen betyde, at Center Thyregod mangler 500.000 kr. Såfremt at man ikke genåbner svømmehallen, vil den økonomiske udfordring være betragteligt mindre. Det er aktuelt endnu uklart, hvorvidt energiudfordringerne kan rummes inden for Center Thyregods egen økonomi.

En udmøntning af en eventuel kompensation kan ske i forbindelse med den politiske behandling af [adresse]. På det tidspunkt forventes der at være et præcist overblik over det faktuelle forbrug i 2022.

### Økonomi

Bevillingsændringer:

Udover de af fagudvalgene godkendte flytninger på driften, samt ændringer af rådighedsbeløb og anlægsbevillinger som behandles i de følgende afsnit, søges der i denne sag om følgende bevillingsmæssige ændringer:

1) Som en del af midtvejsreguleringen har Finansministeriet via Aktstykke vedr. Grøn varmeplanlægning udmøntet 125 mio. kr. til kommunerne. Vejle Kommune modtager i denne forbindelse 2,532 mio. kr. via bloktilskud for 2022. Beløbet udbetales sammen med midtvejsreguleringen i 4. kvartal 2022. Der søges om indtægtsbevilling på konto 7 på 2,532 mio. kr. og om udmøntning af 2,532 mio. kr. som tillægsbevilling til serviceudgifter ved Klima, Natur- og Miljøudvalget.

2) Jævnfør budgetforlig 2023 skal Den Centrale Reservepulje finansiere kapacitetsudbygning af dagtilbud med 5,3 mio. kr. Der søges om af rådighedsbeløb og anlægsbevilling på 5,3 mio. kr. ved skattefinansierede anlæg under Børne- og Familieudvalget, finansieret af Den Centrale Reservepulje under Økonomiudvalget.

3) I forbindelse tilstrømning af flygtninge fra [adresse], skønnes de samlede omkostninger til etableringsudgifter til permanente boliger til flygtninge at blive 3,5 mio. kr. i 2022. Der søges om rådighedsbeløb og anlægsbevilling på 3,5 mio. kr. ved skattefinansierede anlæg under Arbejdsmarkedsudvalget. Beløbet kan lånefinansieres.

De bevillingsmæssige konsekvenser på udvalgsniveau fremgår endvidere af nedenstående tabel 4 "Rita Overgaard".

Flytning af driftsmidler:

Ved 3. kvartalsopfølgning har fagudvalgene godkendt en række flytninger på driften. Disse flytninger er specificeret i vedlagte bilag 2 "Bevillingsændringer - 3. kvartalsopfølgning 2022".

De bevillingsmæssige konsekvenser af flytningerne på udvalgsniveau fremgår endvidere af nedenstående tabel 4 "Rita Overgaard". Ændringerne giver netto 0.

Ændring af rådighedsbeløb og anlægsbevillinger på anlægsområdet

På anlægsområdet har fagudvalgene godkendt en række ændringer af rådighedsbeløb og anlægsbevillinger som følge af kvartalsopfølgningen.

Ændringer af rådighedsbeløb fremgår af bilag 3 "Tillægsbevillinger til anlægsområdet - 3. kvartalsopfølgning 2022". Ændringerne giver netto 0.

Ændringer af anlægsbevillinger fremgår af bilag 4 "Ændring af anlægsbevilling - 3. kvartalsopfølgning 2022".

Rita Overgaard

I nedenstående tabel 4 "Rita Overgaard" fremgår de samlede bevillingsmæssige konsekvenser på udvalgsniveau.

Tabel 4 - Bevillingsskema:

![](data:image/png;base64...)

![](data:image/png;base64...)

Opsummering af de bevillingsmæssige konsekvenser:

Sagen medfører samlet, at der bevilges -2,768 mio kr. på drift, 8,8 mio. kr. på anlæg, og - 6,032 mio kr. på finansiering. Dette vedrører Grøn varmeplanlægning, kapacitet på dagtilbud og etableringsudgifter til fordrevne Ukrainere.

Desuden er der flytning mellem udvalg på drift, samt justeringer af rådighedsbeløb på anlæg, der giver netto 0 kr. Endelig er der justering af anlægsbevillinger jævnfør bilag 4 "Ændring af anlægsbevilling - 3. kvartalsopfølgning 2022".

### Sagens videre forløb

Sagen skal behandles af Byrådet.

### Historik

Kommunaldirektøren indstiller, 14. november 2022, pkt. 216:

at 3. kvartalsopfølgning 2022 godkendes, og

at de bevillingsmæssige ændringer jf. bevillingsskemaet under afsnittet "Økonomi" samt specifikation i bilag 2-4 vedrørende henholdsvis bevillingsændringer, rådighedsbeløb og anlægsbevillinger godkendes.

Beslutning fra Økonomiudvalget, 14. november 2022, pkt. 216:

Anbefales.

### Beslutning

Godkendt.